Z A P I S N I K

                               9. sjednice Vijeća Gradske četvrti Donji grad

održane 23. siječnja 2018. u zgradi Područnog ureda Centar, Zagreb, Ilica 25/I, dvorana 8 s početkom u 16,30 sati

Nazočni članovi Vijeća Gradske četvrti Donji grad: Gordana Barberić, Dean Čizmar, Darko Domitrović, Robert Faber, Alen Lochert (16.50), Vilim Matula, Marijan Oljica, Petar Paradžik, Vesna Roje, Tomislav Stipanović,  Željko Stura, Tomislav Štriga, Josip Troha

Nenazočni članovi Vijeća Gradske četvrti Donji grad: Nadežda Čačinović (ispr.), Branko Stojković (ispr.).
Drugi nazočni:  Suzana Ječ - voditeljica Odsjeka za rad Gradske četvrti, Ana Katić, Nenad Kranjčec, Izeta Alić  - djelatnici Gradskog ureda za mjesnu samoupravu.
Predsjednik Vijeća Gradske četvrti Donji grad  pozdravlja  nazočne i  konstatira da je na sjednici prisutno 13 od 15 članova Vijeća, čime su stečeni uvjeti za raspravu i pravovaljano odlučivanje.
Vijeće, bez primjedbi, jednoglasno usvaja zapisnik 8. sjednice Vijeća Gradske četvrti Donji grad.
Predsjednik daje na usvajanje dnevni red koji je  u pozivu sjednice.
Vijeće, bez rasprave, jednoglasno usvaja sljedeći
D N E V N I  R E D
1. Zaključak o stavljanju mandata u mirovanje članici Vijeća Gradske četvrti Donji grad i verifikaciji mandata zamjeniku člana Vijeća, donošenje

2. II. Zaključak o izmjeni Financijskog plana Gradske četvrti Donji grad za 2017., donošenje
3. II. Zaključak o izmjeni Programa održavanja komunalne infrastrukture na području Gradske četvrti Donji grad u 2017., donošenje 
4. Dodjela Nagrade Zagrepčanka godine - predlaganje,  donošenje zaključka
5. Financijski plan Gradske četvrti Donji grad za 2018., donošenje
6. Program održavanja komunalne infrastrukture na području Gradske četvrti Donji grad u 2018., donošenje

7. Prijedlog odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada i usluga povezanih s javnom uslugom u Gradu Zagrebu, donošenje zaključka
8. Prijedlog odluke o izmjenama i dopunama Odluke o uvjetima, načinu i kriterijima sufinanciranja obnove pročelja višestambenih zgrada, donošenje zaključka
9. Prijedlog zaključka o utvrđivanju popisa poslovnih prostora koji su predmet neposredne prodaje, donošenje zaključka
10. Prijedlog odluke o promjeni sjedišta Škole primijenjene umjetnosti i dizajna, donošenje zaključka
11. Prijedlog plana razvoja sustava civilne zaštite Grada Zagreba za 2018., donošenje zaključka

12. Prijedlog programa međugradske i međunarodne suradnje Grada Zagreba za 2018., donošenje zaključka
13. Razno.
Ad 1. Zaključak o stavljanju mandata u mirovanje članici Vijeća Gradske četvrti Donji 
          grad i verifikaciji mandata zamjeniku člana Vijeća
Gosp. Paradžik upoznaje članove Vijeća sa zamolbom gđe. Lare Hölbling-Matković za stavljanje mandata u mirovanje i potrebi verifikacije mandata zamjeniku člana Vijeća.
Gđa. Roje, predsjenica Mandatnog povjerenstva podnosi 

I Z V J E Š Ć E

o mirovanju mandata članici Vijeća Gradske četvrti Donji grad 
i početku obnašanja dužnosti zamjenika člana Vijeća
I.


A)  Mandatno povjerenstvo utvrđuje da je članica Vijeća Gradske četvrti Donji grad LARA HÖLBLING MATKOVIĆ, sukladno članku 12. stavak 1. Odluke o izborima članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17 i 7/17), svoj mandat stavila u mirovanje iz osobnih razloga.

B) Sukladno članku 14. stavak 3. Odluke, člana vijeća izabranog na kandidacijskoj listi dviju ili više političkih stranaka zamjenjuje neizabrani kandidat s iste liste s koje je izabran i član kojem je mandat prestao ili miruje, a određuju ga političke stranke sukladno sporazumu, odnosno ako sporazum nije zaključen, određuju ga dogovorno, a ako ne postignu dogovor, zamjenjuje ga prvi sljedeći neizabrani kandidat s liste.

Predlagatelji liste odredili su za zamjenika člana s kandidacijske liste ZAGREB JE NAŠ!- NOVA LJEVICA-ODRŽIVI RAZVOJ HRVATSKE (OraH)-RADNIČKA FRONTA-ZA GRAD ROBERTA FABERA.
II.

Mandatno povjerenstvo predlaže Vijeću da prihvati ovo Izvješće i verificira mandat zamjeniku članice vijeća

ROBERTU FABERU


ZAGREB JE NAŠ! 






                                   NOVA LJEVICA
    





ODRŽIVI RAZVOJ HRVATSKE (OraH)






RADNIČKA FRONTA
    





ZA GRAD 

Vijeće Gradske četvrti, bez rasprave, jednoglasno donosi
Z A K LJ U Č A K

o mirovanju mandata članici Vijeća Gradske četvrti Donji grad 

i početku obnašanja dužnosti zamjenika člana Vijeća
1. Prima se na znanje Izvješće Mandatnog povjerenstva o mirovanju mandata članici Vijeća Gradske četvrti Donji grad i početku obnašanja dužnosti zamjenika člana Vijeća.

2. Dana 10. siječnja 2018. počinje mirovanje mandata iz osobnih razloga članici Vijeća Lari Hölbling Matković.

3. Dana 23. siječnja 2018. Robert Faber započinje s obnašanjem dužnosti zamjenika članice Vijeća.

4. Ovaj će zaključak biti objavljen u Službenom glasniku Grada Zagreba.

Ad.2.  II. Zaključak o izmjeni Financijskog plana Gradske četvrti Donji grad za 2017
Predsjednik Vijeća pojašnjava predloženi Zaključak.

Vijeće Gradske četvrti, bez rasprave, jednoglasno donosi

	
	
	
	
	
	
	
	
	

	ZAKLJUČAK
 o izmjeni financijskog plana Gradske četvrti Donji grad za 2017.

	

	
	
	
	
	
	
	
	
	

	Članak 1.

	 U Financijskom planu Gradske četvrti Donji grad za 2017. (Službeni glasnik Grada Zagreba 2/17 i 24/17), članak 2. mijenja se i glasi: 


	
	
	
	
	
	
	
	
	

	
	PRIHODA
	24.874.000,00
	kn
	
	
	
	
	

	
	RASHODA
	24.874.000,00
	kn
	
	
	
	
	

	
	
	
	
	
	
	
	
	

	Članak 2.

	Prihodi i rashodi iz članka 1. Plana su:

	
	
	
	
	
	
	
	
	

	Šifra
	A) PRIHODI
	IZNOS                                  (u kunama)

	671
	PRIHODI IZ PRORAČUNA GRADA ZAGREBA ZA FINANCIRANJE REDOVNE DJELATNOSTI
	24.874.000,00

	6711
	PRIHODI ZA FINANCIRANJE RASHODA POSLOVANJA
	24.563.000,00

	6712
	PRIHODI ZA FINANCIRANJE RASHODA ZA NABAVU NEFINANCIJSKE IMOVINE
	311.000,00

	
	
	

	Šifra
	B) RASHODI
	IZNOS                             (u kunama)

	 
	RASHODI GRADSKE ČETVRTI UKUPNO
	24.874.000,00

	 
	OSNOVNA DJELATNOST GRADSKE ČETVRTI DONJI GRAD
	14.948.000,00

	3232
	USLUGE TEKUĆEG I INVESTICIJSKOG ODRŽAVANJA 
	6.794.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	5.473.000,00

	3237
	INTELEKTUALNE I OSOBNE USLUGE
	15.000,00

	3291
	NAKNADE ZA RAD PREDSTAVNIČKIH I IZVRŠNIH TIJELA, POVJERENSTAVA I SLIČNO (ČLANOVIMA VIJEĆA GRADSKE ČETVRTI I VIJEĆA MJESNIH ODBORA)
	2.065.000,00

	3299
	OSTALI NESPOMENUTI RASHODI POSLOVANJA ZA VIJEĆE GRADSKE ČETVRTI
	200.000,00

	3299
	OSTALI NESPOMENUTI RASHODI POSLOVANJA ZA VIJEĆA MJESNIH ODBORA
	90.000,00

	4214
	OSTALI GRAĐEVINSKI OBJEKTI 
	301.000,00

	4221
	UREDSKA OPREMA I NAMJEŠTAJ
	10.000,00

	 
	ODRŽAVANJE KOMUNALNE INFRASTRUKTURE
	9.926.000,00

	3232
	ODVODNJA ATMOSFERSKIH VODA
	135.000,00

	3232
	ČIŠČENJE JAVNIH POVRŠINA
	6.775.000,00

	3232
	ODRŽAVANJE JAVNIH POVRŠINA
	2.199.000,00

	3232
	ODRŽAVANJE NERAZVRSTANIH CESTA
	817.000,00


	    
	
	
	
	Članak 3.

	
	
	
	

	Ovaj Zaključak će biti objavljen u Službenom glasniku Grada Zagreba.


	

	

	
	
	
	
	
	
	
	
	


Ad.3.  II. Zaključak o izmjeni Programa održavanja komunalne infrastrukture na 
           području  Gradske četvrti Donji grad u 2017.
Predsjednik Vijeća upoznaje članove s predloženim izmjenama navedenog Programa.

Vijeće Gradske četvrti, bez rasprave, jednoglasno donosi

ZAKLJUČAK
o izmjeni Programa održavanja komunalne infrastrukture

na području Gradske četvrti Donji grad u 2017.


1. U Programu održavanja komunalne infrastrukture na području gradske četvrti Donji grad u 2017. (Službeni glasnik Grada Zagreba 2/17) točka 3. mijenja se i glasi: 


„3. Planirana sredstva za financiranje ovog programa u iznosu od ukupno 9.926.000,00 kuna raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1
	odvodnja atmosferskih voda
	Vodoopskrba i odvodnja d.o.o.
	135.000,00 

	3.2
	čišćenje javnih površina
	Zagrebački holding d.o.o., 
Podružnica Čistoća
	6.775.000,00 

	3.3
	održavanje javnih površina
	Zagrebački holding d.o.o., 
Podružnica Zrinjevac
	2.199.000,00 

	3.4
	održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	817.000,00 

	Ukupno
	9.926.000,00 


"

2. Ovaj će zaključak biti objavljen u Službenom glasniku Grada Zagreba.

Ad.4. Dodjela Nagrade Zagrepčanka godine - predlaganje
Gosp. Paradžik otvara raspravu o prijedlozima za dodjelu navedene nagrade.

Vijeće nema prijedloge za dodjelu navedene nagrade.      
Ad.5. Financijski plan Gradske četvrti Donji grad za 2018.
Gosp. Paradžik upoznaje članove sa Financijskim planom Gradske četvrti za 2018.g. 
Vijeće Gradske četvrti, bez rasprave, jednoglasno donosi
	
	
	
	
	
	
	
	
	

	FINANCIJSKI PLAN 

	Gradske četvrti Donji grad za 2018.

	
	
	
	
	
	
	
	
	

	Članak 1.

	Financijski plan Gradske četvrti Donji grad za 2018. (dalje u tekstu : Plan) sastoji se od :

	
	
	
	
	
	
	
	
	

	
	PRIHODA
	25.900.000,00
	kn
	
	
	
	
	

	
	RASHODA
	25.900.000,00
	kn
	
	
	
	
	

	
	
	
	
	
	
	
	
	

	Članak 2.

	Prihodi i rashodi iz članka 1. Plana su:

	
	
	
	
	
	
	
	
	

	Šifra
	A) PRIHODI
	IZNOS                                  (u kunama)

	671
	PRIHODI IZ PRORAČUNA GRADA ZAGREBA ZA FINANCIRANJE REDOVNE DJELATNOSTI
	25.900.000,00

	6711
	PRIHODI ZA FINANCIRANJE RASHODA POSLOVANJA
	25.389.000,00

	6712
	PRIHODI ZA FINANCIRANJE RASHODA ZA NABAVU NEFINANCIJSKE IMOVINE
	511.000,00

	
	
	

	Šifra
	B) RASHODI
	IZNOS                             (u kunama)

	 
	RASHODI GRADSKE ČETVRTI UKUPNO
	25.900.000,00

	 
	OSNOVNA DJELATNOST GRADSKE ČETVRTI DONJI GRAD
	15.090.650,00

	3232
	USLUGE TEKUĆEG I INVESTICIJSKOG ODRŽAVANJA 
	5.736.300,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	5.473.000,00

	3237
	INTELEKTUALNE I OSOBNE USLUGE
	36.000,00

	3291
	NAKNADE ZA RAD PREDSTAVNIČKIH I IZVRŠNIH TIJELA, POVJERENSTAVA I SLIČNO (ČLANOVIMA VIJEĆA GRADSKE ČETVRTI I VIJEĆA MJESNIH ODBORA)
	3.044.350,00

	3299
	OSTALI NESPOMENUTI RASHODI POSLOVANJA ZA VIJEĆE GRADSKE ČETVRTI
	200.000,00

	3299
	OSTALI NESPOMENUTI RASHODI POSLOVANJA ZA VIJEĆA MJESNIH ODBORA
	90.000,00

	4214
	OSTALI GRAĐEVINSKI OBJEKTI 
	501.000,00

	4221
	UREDSKA OPREMA I NAMJEŠTAJ
	10.000,00

	 
	ODRŽAVANJE KOMUNALNE INFRASTRUKTURE
	10.809.350,00

	3232
	ODVODNJA ATMOSFERSKIH VODA
	1.367.350,00

	3232
	ČIŠČENJE JAVNIH POVRŠINA
	5.775.000,00

	3232
	ODRŽAVANJE JAVNIH POVRŠINA
	2.350.000,00

	3232
	ODRŽAVANJE NERAZVRSTANIH CESTA
	1.317.000,00


	
	
	
	
	
	
	
	
	

	Članak 3.

	Naredbodavac za izvršenje Plana je pročelnica Gradskog ureda za mjesnu samoupravu.

	
	
	
	
	
	
	
	
	

	Članak 4.

	Ovaj će Plan biti objavljen u Službenom glasniku Grada Zagreba.


Ad.6. Program održavanja komunalne infrastrukture na području Gradske četvrti 
          Donji grad u 2018., donošenje
Vijeće Gradske četvrti, bez rasprave, jednoglasno donosi
PROGRAM

održavanja komunalne infrastrukture

na području Gradske četvrti Donji grad u 2018.


1. Ovim se programom, u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na području Gradske četvrti Donji grad (u daljnjem tekstu: Gradska četvrt), kojima se osigurava obavljanje komunalnih djelatnosti:


- održavanje objekata i uređaja za odvodnju atmosferskih voda,


- čišćenja javnih površina,


- održavanja javnih površina,


- održavanja nerazvrstanih cesta.


2. Program je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2018. i Financijskom planu Gradske četvrti za 2018. a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom programu.


3. Planirana sredstva za financiranje ovog programa u iznosu od ukupno 10.809.350,00 kuna raspoređuju se za obavljanje poslova i radova održavanja na području Gradske četvrti  prema sljedećim djelatnostima i nositeljima provedbe Programa:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1
	održavanje objekata i uređaja za odvodnju atmosferskih voda
	Vodoopskrba i odvodnja d.o.o.
	1.367.350,00 

	3.2
	čišćenje javnih površina
	Zagrebački holding d.o.o., 
Podružnica Čistoća
	5.775.000,00 

	3.3
	održavanje javnih površina
	Zagrebački holding d.o.o., 
Podružnica Zrinjevac
	2.350.000,00 

	3.4
	održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	1.317.000,00 

	Ukupno
	10.809.350,00 



4. Pod održavanjem objekata i uređaja za odvodnju atmosferskih voda  podrazumijeva se, prema ovom programu, čišćenje i održavanje vodolovnih grla (slivnici) i horizontalnih sabirnih kanala (tzv. "žablja usta") te spojnih kanala i uređaja za odvodnju s javnih terasa.


Ovaj program obuhvaća sve poslove i radove čišćenja i održavanja 3.050 vodolovnih grla te drugih objekata i uređaja atmosferske odvodnje na području Gradske četvrti u 2018. godini.

5. Pod čišćenjem javnih površina, u smislu odredaba Zakona o komunalnom gospodarstvu i Odluke o komunalnom redu (Službeni glasnik Grada Zagreba 3/14, 16/14, 22/14, 25/15 i 6/17), podrazumijeva se čišćenje cesta, trgova, javnih prolaza, javnih stuba, mostova, podvožnjaka, nadvožnjaka, pothodnika, parkirališta, pločnika, stajališta javnoga gradskog prijevoza i sličnih površina.


Čišćenje javnih prometnih površina obuhvaća metenje (ručno i strojno) i pranje (ručno i strojno), ovisno o vrsti i količini otpada koji je raznovrsnog podrijetla (stupnju onečišćenja) na javnim prometnim površinama. Ručno čišćenje obavljaju čistači ulica, a obuhvaća čišćenje javnih prometnih površina metlom i lopatom, pražnjenje košarica za otpatke, uklanjanje trave i lišća, posipavanje solju i čišćenje snijega u zimskim uvjetima, te uklanjanje sipine nakon obavljene zimske službe.


Ovaj program obuhvaća poslove ručnog čišćenja ukupno 787.046 m² javnih površina, čišćenja 273.501 m² velikom i 297.969 m² malom čistilicom, pranja 768.047 m² autocisternom te druge poslove čišćenja i pranja na području Gradske četvrti u 2018. godini, osim poslova obuhvaćenih planovima malih komunalnih akcija mjesnih odbora.


6. Održavanje javnih površina podrazumijeva održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biorazgradivog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biorazgradivog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštita uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.


Ovaj program obuhvaća sve poslove održavanja ukupno 270.436 m² javnih površina na području Gradske četvrti u 2018. godini, osim poslova obuhvaćenih planovima malih komunalnih akcija mjesnih odbora.


7. Održavanje nerazvrstanih cesta u ovom programu podrazumijeva redovno održavanje nerazvrstanih cesta, i to:

7.1. redovno ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.


7.2. redovno održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovnog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).


7.3 asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.


Ovaj program obuhvaća sve poslove redovnog održavanja ukupno 378.580 m² nerazvrstanih cesta na području Gradske četvrti u 2018. godini, uključujući održavanje semaforskih uređaja na ukupno 72 lokacije, osim poslova obuhvaćenih planovima malih komunalnih akcija mjesnih odbora.


8. Gradska četvrt izvršavat će obveze održavanja komunalnih objekata i uređaja u stanju funkcionalne sposobnosti, sukladno ostvarenim prihodima za financiranje održavanja komunalne infrastrukture.


9. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog programa radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima održivog razvoja i osiguranja javnosti rada.


10. Sredstva za provedbu ovog programa osiguravat će Gradski ured za mjesnu samoupravu za namjene određene Proračunom Grada Zagreba za 2018. i ovim programom, a prema načelima štednje i racionalnog korištenja sredstava.


11. Ovaj će program biti objavljen u Službenom glasniku Grada Zagreba.

Ad.7.  Prijedlog odluke o načinu pružanja javne usluge prikupljanja miješanog 
           komunalnog otpada i biorazgradivog komunalnog otpada i usluga povezanih s 
           javnom uslugom u Gradu Zagrebu, donošenje zaključka
Predsjednik Vijeća upoznaje članove s Prijedlogom odluke te otvara raspravu o istom. U raspravi sudjeluju gosp. Stipanović, gosp. Matula, gđa. Roje, gosp. Faber, gosp. Štriga, gosp. Domitrović, gosp. Stura, gosp. Lochert. Kroz raspravu izneseni su različiti stavovi te je naglašeno da je Donji grad specifična sredina i da su potrebne prilagodbe za realizaciju Odluke kao i niz drugi rješenja za što uspješniju provedbu  iste.
Nakon rasprave Vijeće većinom glasova (pet za - Domitrović, Oljica, Troha, Stura, Stipanović te dva suzdržana - Barberić, Čizmar) donosi 
Z A K LJ U Č A K

o davanju mišljenja na Prijedlog odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada 
i usluga povezanih s javnom uslugom u Gradu Zagrebu
 1.    Vijeće Gradske četvrti Donji grad daje negativno mišljenje na Prijedlog odluke o 
        načinu pružanja javne usluge prikupljanja miješanog komunalnog otpada i 
        biorazgradivog komunalnog otpada i usluga povezanih s javnom uslugom u Gradu 
        Zagrebu.

 2.    Ovaj će zaključak biti upućen Stručnoj službi gradonačelnika.

Ad. 8.    Prijedlog odluke o izmjenama i dopunama Odluke o ovjetima, načinu i 
              kriterijima sufinanciranja obnove pročelja višestambenih zgrada, donošenje  

              zaključka
Vijeće, bez rasprave, većinom glasova (jedan protiv - Matula i dva suzdržana - Roje, Faber) donosi
Z A K LJ U Č A K

o davanju mišljenja na Prijedlog odluke o izmjenama i dopunama Odluke o uvjetima, načinu i kriterijima sufinanciranja obnove pročelja višestambenih zgrada
1. Vijeće Gradske četvrti Donji grad daje pozitivno mišljenje na Prijedlog odluke o izmjenama i dopunama Odluke o uvjetima, načinu i kriterijima sufinanciranja obnove pročelja višestambenih zgrada.
2. Ovaj će zaključak biti upućen Stručnoj službi gradonačelnika.

Ad.9.   Prijedlog zaključka o utvrđivanju popisa poslovnih prostora koji su predmet 
            neposredne prodaje, donošenje zaključka
Vijeće, bez rasprave, većinom glasova (pet za - Domitrović, Oljica, Troha, Stura, Stipanović te dva suzdržana - Lochert i Štriga) donosi
Z A K LJ U Č A K

o davanju mišljenja na Prijedlog zaključka o utvrđivanju popisa 
poslovnih prostora koji su predmet neposredne prodaje
1.   Vijeće Gradske četvrti Donji grad daje negativno mišljenje na Prijedlog zaključka o            

       utvrđivanju popisa poslovnih prostora koji su predmet neposredne prodaje.
2.    Ovaj će zaključak biti upućen Stručnoj službi gradonačelnika.

Ad.10.  Prijedlog odluke o promjeni sjedišta Škole primijenjene umjetnosti i dizajna, 
             donošenje zaključka
Vijeće, bez rasprave, jednoglasno donosi
Z A K LJ U Č A K

o davanju mišljenja na Prijedlog odluke o promjeni sjedišta 
Škole primijenjene umjetnosti i dizajna
1.   Vijeće Gradske četvrti Donji grad daje pozitivno mišljenje na Prijedlog odluke o 

       promjeni sjedišta Škole primijenjene umjetnosti i dizajna.
2.    Ovaj će zaključak biti upućen Stručnoj službi gradonačelnika.

Ad.11.  Prijedlog plana razvoja sustava civilne zaštite Grada Zagreba za 2018.,      

             donošenje zaključka

Vijeće, bez rasprave, jednoglasno donosi
Z A K LJ U Č A K

o davanju mišljenja na Prijedlog plana razvoja sustava civilne zaštite 

Grada Zagreba za 2018.
1. Gradske četvrti Donji grad daje pozitivno mišljenje na Prijedlog plana razvoja sustava civilne zaštite Grada Zagreba za 2018.
2. Ovaj će zaključak biti upućen Stručnoj službi gradonačelnika.

Ad.12.   Prijedlog programa međugradske i međunarodne suradnje Grada Zagreba za 
              2018., donošenje zaključka
Vijeće, bez rasprave, jednoglasno donosi
Z A K LJ U Č A K

o davanju mišljenja na Prijedlog programa međugradske 

i međunarodne suradnje Grada Zagreba za 2018.
       1.   Vijeće Gradske četvrti Donji grad daje pozitivno mišljenje na Prijedlog programa 

      međugradske i međunarodne suradnje Grada Zagreba za 2018.
2.   Ovaj će zaključak biti upućen Stručnoj službi gradonačelnika.

Ad. 13. Razno
Gosp. Troha postavlja pitanje realizacije natkrivanja tržnice Kvatrić kao kapitalne investicije Grada.

Gosp. Oljica postavlja pitanje u svezi domara u MO „Matko Laginja“.

Gđu. Barberić interesira zašto se još uvijek nije uredila Branimirova tržnica.

Gđa. Roje predlaže da se na sjednicu pozove netko iz nadležnog Ureda vezano za uređenje Branimirove tržnice te postavlja pitanje koliko ima domara po objektima MO i na koji se način angažiraju.
Gosp. Stura apelira za što hitnije postavljanje vertikalne signalizacije na križanju Runjaninova - Vodnikova zbog učestalih nesreća na toj lokaciji.

Gosp. Stipanović predlaže pokretanje inicijative rješenja zelenih oaza unutar stambenih zgrada.

Gosp. Lochert predlaže promjenu radnog vremena dimnjačarskih obrta koji djeluju u Gradu radi prilagodbe zaposlenim stanovnicima te smatra da bi trebalo održati tematsku sjednicu vezano za održavanje manifestacija na području Donjeg grada.

Gosp. Paradžik upoznaje članove Vijeća sa dopisom GU za Mjesnu samoupravu vezano za realizaciju stavka Ostali nespomenuti rashodi poslovanja Gradske četvrti i MO te odluku Vijeća MO Cvjetni trg u svezi korištenja prostora za potrebe Karate kluba.
Sjednica je završila u 18.10 sati
Zapisnik vodila: Izeta Alić
KLASA: 026-02/18-01/60
URBROJ: 251-06-11-1-18-02

Zagreb, 23. siječnja 2018.
                                    PREDSJEDNIK VIJEĆA

                     
  GRADSKE ČETVRTI DONJI GRAD

                                                                                                mr. sc. Petar Paradžik, prof.

